Title: Vuosiloma
Course: Suomalaisessa työelämässä toimiminen 15 osp MASTER > Section: Työelämätaidot 5 osp

Työntekijä ansaitsee loman 1.4. – 31.3. aikana. Tätä aikaa sanotaan lomanmääräytymisvuodeksi.

Jos työsuhde on kestänyt alle vuoden (< 1 vuosi), työntekijä saa 2 lomapäivää jokaiselta kuukaudelta.

Jos työsuhde on kestänyt yli vuoden (>1 vuosi), työntekijä saa 2,5 lomapäivää jokaiselta kuukaudelta.

Lomapäivät ovat lain mukaan maanantaista lauantaihin. Työehtosopimuksessa voi olla paremmin työntekijälle, esimerkiksi lomapäivät ovat maanantaista perjantaihin.

Työntekijän täytyy olla työssä kuukauden aikana 14 päivää tai yhteensä 35 tuntia, jotta hän ansaitsee lomaa.

Työntekijä voi toivoa, milloin vuosiloma on. Työnantaja voi määrätä, milloin vuosiloma on.

Työntekijällä on oikeus saada vuosiloma 2.5. – 30.9. aikana.

Työntekijällä on oikeus saada 12 lomapäivää yhtäjaksoisesti.

Jos lomapäiviä on enemmän kuin 24, voidaan loput päivät antaa talvella.

Esimerkiksi Leena aloittaa uuden työn 1. päivä lokakuuta. Koska uusi lomanmääräytymisvuosi alkaa 1.4., Leena saa vuosilomaa yhteensä kuudelta (6) kuukaudelta. Leena ansaitsee vuosilomaa yhteensä 2 x 6 = 12 päivää.