Title: Työ päättyy - teksti ja tehtäviä
Course: Suomalaisessa työelämässä toimiminen 15 osp MASTER > Section: Työelämätaidot 5 osp

TYÖ LOPPUU

Työnantaja ei voi irtisanoa työntekijää, jos ei ole hyvää syytä.

Syy voi olla esimerkiksi:

  - Työntekijä ei tee työtä hyvin.
  - Hän myöhästyy jatkuvasti.
  - Hän on pois työstä ilman hyvää syytä.
  - Hän juo alkoholia töissä.
  - Työ loppuu.

Syy ei voi olla esimerkiksi:

  - Työntekijä on sairas tai raskaana.
  - Hän on eri mieltä politiikasta tai uskonnosta työnantajan kanssa.
  - Työnantaja sanoo, että työntekijä on vanha ja hän haluaa nuoren työntekijän.

Työsopimuksen voi irtisanoa työnantaja tai työntekijä.

Jos työntekijä irtisanoo työsopimuksen, hänen ei tarvitse kertoa syytä.

Työnantajan täytyy kertoa, miksi hän irtisanoo työntekijän. Jos työntekijä ei hyväksy irtisanomista, hänellä on 2 viikko aikaa valittaa asiasta.

Kun työnantaja tai työntekijä sanoo, että työsopimus loppuu, työntekijällä on irtisanomisaika. Irtisanomisaika tarkoittaa, että työntekijä tekee työtä irtisanomisen jälkeen. Työntekijä saa palkan ja hänen täytyy tehdä työtä irtisanomisaikana. Jos työnantaja haluaa, että työntekijä lopettaa työn heti, hänen täytyy maksaa irtisanomisajan palkka.

TYÖSOPIMUSLAKI: IRTISANOMISAJAT

Kun työnantaja sanoo työntekijän irti:

Työsuhteen pituus Irtisanomisaika   POMO SANOO, ETTÄ TYÖ LOPPUU!
0-1vuotta
1-4 vuotta
4-8 vuotta
8-12 vuotta
yli 12 vuotta
14 päivää
1 kk
2 kk
4 kk
6 kk

Kun työntekijä sanoo itsensä irti:  SINÄ SANOT, ETTÄ TYÖ LOPPUU!

Työsuhteen pituus Irtisanomisaika
0-5 vuotta yli 5 vuotta | 14 päivää 1 kk

TYÖSUHTEEN PURKAMINEN

•      Normaalisti vakituinen työ ei lopu, jos kaikki menee hyvin

•      Määräaikainen työ loppuu sitten, kun työsopimus sanoo

•      Pomo voi irtisanoa työntekijän, jos hän ei tee työtä hyvin

•      Työntekijä voi irtisanoutua, jos hän ei halua jatkaa työssä

Työnantaja tai työntekijä voi myös purkaa työsopimuksen. Se tarkoittaa, että työ loppuu heti ja irtisanomisaikaa ei ole. Jos työsopimuksen purkaa, siihen täytyy olla todella vakava syy. Silloin työntekijä ei enää voi olla työpaikalla.

Työnantaja voi purkaa työsopimuksen, jos työntekijä

•      tekee väkivaltaa tai on vaarallinen, esimerkiksi lyö työkavereita

•      juo alkoholia tai käyttää huumeita työpaikalla

•      tekee pahaa työpaikalla: varastaa tavaraa tai haluaa tehdä onnettomuuksia

•      on paljon työstä pois ja ei kerro miksi

Jos työntekijä on humalassa tai käyttää huumeita työpaikalla, pomo voi sanoa, että hänen täytyy mennä hoitoon. Silloin työntekijän on pakko mennä hoitoon, jos hän haluaa jatkaa työtä.

Työntekijä voi purkaa työsopimuksen, jos työnantaja rikkoo vakavasti lakia tai työehtosopimusta. Silloin ammattiliitto voi auttaa työntekijää.

LOMAUTUS

Työnantaja voi myös lomauttaa työntekijän. Työntekijä on silloin lomalla ilman palkkaa.  Lomautukselle täytyy olla hyvä syy: esimerkiksi yrityksellä ei ole rahaa tai työtä on vähän. Työnantajan täytyy kertoa lomautuksesta vähintään 14 päivää ennen lomautusta. Työnantajan täytyy kertoa, miksi hän lomauttaa työntekijän ja kuinka kauan lomautus kestää.  Työnantaja voi lomauttaa työntekijän määräajaksi tai toistaiseksi. Työntekijä saa työttömyyskorvausta. Hän voi tehdä myös muuta työtä.  Työntekijä voi lopettaa työsuhteen ilman irtisanomisaikaa.