Title: Työehtosopimus
Course: Suomalaisessa työelämässä toimiminen 15 osp MASTER > Section: Työelämätaidot 5 osp

TYÖEHTOSOPIMUS

Työehtosopimus koskee kaikkia liiton jäseniä. Työntekijä- ja työnantajaliitot solmivat työehtosopimuksen eli TES:n. Sopimus voidaan solmia myös yksittäisen työnantajan ja työntekijäliiton välillä.

Työehtosopimus on yleissopimus alalla noudatettavista työehdoista. Toisin kuin työsopimus, se koskee kaikkia liitos jäseniä. Jos alan järjestäytymisaste on vähintään 50 %, sitä sovelletaan myös alan järjestäytymättömiin työntekijöihin.

Työehtosopimus on kirjallinen sopimus, joka tehdään neuvottelujen pohjalta määräajaksi. Yleensä se on voimassa 1 - 3 vuotta. Kumpikin osapuoli on velvollinen noudattamaan sovittuja asioita sopimuksen voimassaoloajan.

Työehtosopimus on yleensä liittokohtainen. Se koskee vain yhtä ammattiliittoa.

Työehtosopimuksessa sovitaan mm.

- alan minimipalkasta
- ylityön korvaamisesta
- yleisistä palkankorotuksista

Työehtosopimusjärjestelmä takaa työrauhan sopimuksen voimassaoloajaksi. Työnantaja voi esimerkiksi arvioida toimintaansa, koska hän tietää tulevat palkkakustannukset.

Työehtosopimus takaa työntekijälle vähimmäistyöehdot ja tasa-arvoisen kohtelun muiden työntekijöiden kanssa.

MUISTA:

- TYÖSOPIMUSLAKI: yleislaki kaikille työntekijöille

- TYÖEHTOSOPIMUS: säännöt eri ammateille, kirja (siellä lukee mm. työajasta, palkasta)

- TYÖSOPIMUS: paperi työnantajan ja työntekijän välillä.